A londoni dupla futamos versenyhétvége előtt ismét pilótát cserélt a csapat. Mégpedig Alex Fontana lesz Jarno Trulli csapattársa, miután Vitantonio Liuzzinak a brazil túraautó bajnokságban volt szereplése. Jarno Trulli Moszkvából magával hozott egy 5 rajthelyes büntetést, aminek köszönhetően a 15. helyről az utolsó, 20. helyre rangsorolták vissza az időmérő edzés végén. Újonc csapattársa így a 19. helyről eggyel előrébb került a rajtrácson. A versenyen az olasz 15. lett, míg Fontana kiesett. A második verseny időmérő edzésén Fontana 9., Jarno Trulli 10. lett. A rajt után nem sokkal Fontana nagyon sokat bukott, 10 helyet. Jamamoto a hetedik körben megmászta Trullit, elnézte a féktávot, és összetörte az Amlin autóját a 2-es és 3-as kanyar között. A törmelékek miatt nem hívták be a biztonsági autót, a pályabírók gyorsan dolgoztak. Ezek után a csapatnak már csak egy autója maradt versenyben, amivel Fontana 14. helyen végzett.